PATVIRTINTA

 Akmenės rajono

 Kruopių pagrindinės mokyklos

 direktoriaus

 2020 m. spalio 13 d. įsakymu Nr. V-175

**AKMENĖS RAJONO KRUOPIŲ PAGRINDINĖS MOKYKLOS**

**KORUPCIJOS PREVENCIJOS 2020–2023 METŲ PROGRAMA**

**I SKYRIUS**

 **BENDROSIOS NUOSTATOS**

 1. Akmenės rajono Kruopių pagrindinės mokyklos korupcijos prevencijos 2020-2023 metų programa (toliau - Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“ ir kitais teisės aktais. Programa yra skirta korupcijos prevencijai ir korupcijos pasireiškimo galimybėms mažinti Kruopių pagrindinėje mokykloje (toliau – Mokykla).

2. Programoje vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas. Programa parengta 3 metų laikotarpiui.

3. Programos paskirtis yra užtikrinti korupcijos prevencijos ir antikorupcinio švietimo, informuotumo antikorupcijos temomis sistemą Kruopių pagrindinėje mokykloje 2020- 2023 metais.

4. Programa siekiama aktyvinti mokyklos bendruomenės paramą įgyvendinant numatytas kovos su korupcija priemones, plėtoti glaudų bendradarbiavimą su kitomis Savivaldybei pavaldžiomis įstaigomis ir įmonėmis, nevyriausybinėmis ar kitomis organizacijomis, fiziniais asmenimis, skatinti visuomenės nepakantumą korupcijai, todėl rengiamos korupcijos prevencijos priemonės planuojamos nuoseklios, visapusiškos ir ilgalaikės.

5. Programos strateginės kryptys – korupcijos prevencija, antikorupcinis švietimas ir informavimas.

**II SKYRIUS**

**VEIKLOS SITUACIJOS ANALIZĖ ANTIKORUPCINIU POŽIŪRIU**

 6. Mokykloje veikia antikorupcinius teisės aktus atitinkanti korupcijos prevencijos sistema – vykdomi teisės aktų reikalavimai, vyksta antikorupcinis švietimas ir informavimas.

7. Vykdydama pagrindinę veiklą, mokykla išduoda pagrindinio išsilavinimo pažymėjimus. Išduodant šiuos dokumentus, laikomasi griežtos atsiskaitomybės Akmenės rajono savivaldybės administracijos švietimo, kultūros ir sporto skyriui.

8. Mokyklos direktorius, kaip mokyklai skirtų biudžeto asignavimų valdytojas, kasmet atsiskaito už ūkinę - finansinę veiklą mokyklos tarybai, Akmenės rajono savivaldybės tarybai. Mokyklos bendruomenė ir mokyklos taryba kasmet informuojama apie metinį biudžetą, dalyvauja planuojant mokyklos biudžeto poreikį, sprendžiant lėšų taupymo klausimus.

9. Direktorius ir mokyklos darbuotojai, turintys administravimo įgaliojimus, yra pateikę privačių interesų deklaracijas.

10. Kasmet mokslo metų pradžioje mokiniai ir mokinių tėvai supažindinami su mokinių pažangos ir pasiekimų vertinimo tvarka. Antikorupcinio švietimo temos kasmet integruojamos į ekonomikos, istorijos, pilietinio ugdymo ir etikos mokomuosius dalykus.

11. Dalies mokyklos darbuotojų darbo pobūdis ir suteikti įgaliojimai gali sudaryti sąlygas korupcijos pasireiškimui įstaigoje. Siekiant sumažinti tokią galimybę Centrinėje viešųjų pirkimų sistemoje skelbiama planuojamų metinių pirkimų suvestinė. Mokykloje patvirtinta paramos mokyklai gavimo, panaudojimo, apskaitos ir atsiskaitymo tvarka.

12. Mokyklos internetinėje svetainėje <https://kruopiai.akmene.lm.lt/korupcijos-prevencija/> skelbiama aktuali su korupcijos prevencija susijusi informacija.

13. Programos įgyvendinimo laikotarpiu kiekvienais metais vykdomas korupcijos pasireiškimo tikimybės nustatymas.

14. Įgyvendinant programą, nebuvo nustatyta korupcijos pasireiškimo tikimybė nei vienoje iš veiklos sričių.

15. Programos įgyvendinimo laikotarpiu asmenys apie korupcijos pasireiškimo tikimybę ar įtariamus korupcijos atvejus galėjo pareikšti mokyklos internetinėje svetainėje nurodytais telefonų numeriais arba anoniminiu pranešimu elektroniniu paštu kruopiumokykla@gmail.com.

16. Programos įgyvendinimo laikotarpiu nuolat buvo siekiama didinti viešumą ir atskaitingumą bendruomenei.

**III SKYRIUS**

**PROGRAMOS TIKSLAI, UŽDAVINIAI IR VERTINIMO KRITERIJAI**

17. Programos tikslai:

17.1. siekti mažinti korupcijos pasireiškimo galimybių atsiradimą;

17.2. užtikrinti skaidrią ir veiksmingą veiklą mokykloje;

17.3. ugdyti jaunų žmonių antikorupcines nuostatas, nepakančią korupcijos augimui pilietinę poziciją.

18. Korupcijos tikslams pasiekti numatomi uždaviniai:

18.1. užtikrinti efektyvų numatytų priemonių įgyvendinimą ir priemonių plano įgyvendinimo administravimą;

18.2. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

18.3. didinti antikorupcinio švietimo sklaidą mokykloje;

18.4.supažindinti moksleivius su savivaldos principais ir skatinti juos būti aktyviais visuomenės nariais.

19. Korupcijos prevencija įgyvendinama vadovaujantis šiais principais:

19.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų.

19.2. visuotinio privalomumo – korupcijos prevencijos subjektais gali būti visi asmenys.

19.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

20. Siekiami rezultatai:

20.1. sumažinti korupcijos pasireiškimo tikimybę;

20.2. padidinti nepakantumą korupcijai;

20.3. pagerinti korupcijos prevencijos organizavimą mokykloje;

20.4. padidinti visuomenės pasitikėjimą mokykla.

21. Programos rezultatyvumas nustatomas vadovaujantis kiekybės ir kokybės rodikliais:

21.1. didėjančiu nepakantumu korupcijai;

21.2. įvykdytų ir neįvykdytų programos priemonių skaičiumi;

21.3. programos priemonių įgyvendinimu nustatytais terminais;

21.4. anoniminių ir oficialių pranešimų apie galimus korupcinio pobūdžio veiksmus skaičiumi ir pranešimų, kuriuos ištyrus pasitvirtino korupcinio pobūdžio veiklos, skaičiumi;

21.5. viešai skelbiamų pranešimų apie korupcijos prevencijos priemonių didėjimą kiekvienais programos įgyvendinimo metais;

21.6. antikorupciniuose renginiuose dalyvavusių asmenų skaičiumi.

**IV SKYRIUS PROGRAMOS ADMINISTRAVIMAS**

22. Už mokyklos antikorupcinės politikos įgyvendinimą atsako direktorius.

23. Korupcijos programą rengia, jos įgyvendinimą organizuoja ir kontroliuoja mokyklos direktoriaus įsakymu paskirtas asmuo, kuruojantis prevencinių programų vykdymą.

24. Programos priemonių vykdytojai yra mokyklos darbuotojai, dirbantys pagal darbo sutartis, kiti programos įgyvendinimo priemonių plane nurodyti asmenys.

25. Priemonių vykdytojai per vieną mėnesį nuo jiems priskirtos programos įgyvendinimo priemonės įvykdymo termino pabaigos pateikia atsakingam asmeniui, kuruojančiam programos vykdymą, o šis mokyklos direktoriui informaciją raštu apie priemonių įgyvendinimo eigą ir pasiektus rezultatus.

**V SKYRIUS**

**BAIGIAMOSIOS NUOSTATOS**

26. Programa įgyvendinama pagal Programos įgyvendinimo priemonių planą. (priedas Nr.1).

27. Mokyklos bendruomenė, visi suinteresuoti juridiniai ir fiziniai asmenys gali teikti pasiūlymus mokyklos direktoriui dėl programos pakeitimo ar papildymo.

28. Programa bei programos įgyvendinimo ataskaita viešai paskelbiama mokyklos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_